**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O PRENEHANJU ČLANSTVA ČLANU ODBORA ZA DRUŽBENE DEJAVNOSTI**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) in
* 110. člen Poslovnika Občinskega sveta Občine Renče-Vogrsko (Uradno glasilo Občine Renče-Vogrsko, št. 3/2012 in 1/2018).

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Občinska uprava

*OBRAZLOŽITEV:*

Član Odbora za družbene dejavnosti, g. Matevž Lapajne, je dne 22. 12. 2020 podal izstopno izjavo. Kot razlog je navedel težko usklajevanje službenega časa s termini sej Odbora za družbene dejavnosti in načrtovano selitev iz Občine Renče-Vogrsko in sprememba naslova stalnega prebivališča v letu 2021.

*RAZLOGI ZA SPREJETJE:*

Po 110. členu Poslovnika Občinskega sveta Občine Renče-Vogrsko imajo člani delovnih teles pravico odstopiti iz delovnega telesa pred pretekom mandata. Izjavo o odstopu morajo podati v pisni obliki Komisiji za mandatna vprašanja, volitve in imenovanja kar je omenjeni član storil.

*OCENA STANJA:*

Odbor za družbene dejavnost se je na 14. redni seji dne 1. 2. 2021 s tem seznanil. Komisija za mandatna vprašanja, volitve in imenovanja je prav tako obravnavala zadevo na svoji 14. redni seji dne 25. 1. 2021 in je sprejela sklep, da se odstop člana potrdi.

*CILJI IN NAČELA:*

/

*FINANČNE IN DRUGE POSLEDICE:*

Finančnih posledic ni.

Pripravila:

Ana Vuk

Direktorica občinske uprave

*Predlog sklepa:*

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) in 110. člena Poslovnika Občinskega sveta Občine Renče-Vogrsko (Uradno glasilo Občine Renče-Vogrsko, št. 3/2012 in 1/2018) je Občinski svet Občine Renče-Vogrsko na \_\_ . redni seji dne \_\_\_ sprejel naslednji

**SKLEP**

1. člen

V Odboru za družbene dejavnosti se preneha članstvo člana Matevž Lapajne.

1. člen

Ta sklep velja z dnem sprejema.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

 Tarik Žigon,

 Župan